Br. PC:24-15/2020. Đakovo, 10. veljače 2020.

Predmet: Dekanatski susret-obnova bračnih parova u svim dekanatima Đakovačko-osječke

 nadbiskupije

- obavijest i molba

* **Dekanima u Đakovačko-osječkoj nadbiskupiji**
* **Dekanatskim povjerenicima za pastoral braka i obitelji u Đakovačko-osječkoj nadbiskupiji**
* **Svim župnicima u Đakovačko-osječkoj nadbiskupiji**

Prečasni/velečasni gospodine Dekane/Župniče!

Uz dopis za dekanatski susret-obnovu bračnih parova, šaljemo i dvije radionice. Radionice pod naslovom *Darujem ti vrijeme – vrijeme za zajedništvo u braku i Odgoj djeteta – važnost djedova i baka* priredile su bračno-obiteljske savjetnice u Savjetovalištu u Osijeku i Slavonskom Brodu: Elizabeta Matuzović, dipl. teol. i sveučilišna specijalistica supervizije u psihosocijalnom radu Ivana Stvorić, mag. psyh.

Molbe:

* nadbiskupijski povjerenik uz pomoć studenata pete godine studija KBF-a proljetne dekanatske susrete-obnove planira ostvariti u svim dekanatima;
* dekana i/li dekanatskog povjerenika molim da pripreme molitve za početak i kraj susreta-obnove i uvodni pozdrav;
* dekane i/li dekanatske povjerenike molimo da najkasnije osam dana prije jave vrijeme i mjesto održavanja susreta-obnove na e-mail: pastoralni.centar@djos.hr ili na tel. 031 802 227;
* u slučaju da dekani i/li dekanatski povjerenici ne jave mjesto i vrijeme, nadbiskupski povjerenik će biti slobodan kontaktirati dekana i/li dekanatskog povjerenika;
* cilj angažmana nadbiskupijskog povjerenika na dekanatskim susretima-obnovama je kvalitetnija priprava za Nadbiskupijski dan obitelji 14. ožujka 2020.;
* razlog angažmana studenata je nastojanje stjecanja realne slike stanja pastoralnog djelovanja u Nadbiskupiji, posebice mogući vid oduševljenja za budući rad te sastavni dio njihove terenske nastave u kolegiju „Posebna pastoralna teologija“;
* putne ili bilo kakve druge troškove snosi nadbiskupijski povjerenik;
* župnike molimo da na susret-obnovu povedu barem jedan bračni par iz svoje župe;
* ukoliko je pojedini dekan i/li dekanatski povjerenik do slanja ovoga dopisa pripremio susret-obnovu slobodno neka ostvari planirano, uz što hitnije javljanje nadbiskupskom povjereniku;
* kako bi svi svećenici imali uvid u sadržaj susreta-obnove, izrađene i predložene radionice mogu pronaći na mrežnoj stranici Nadbiskupije;
* za one dekanate koji nisu predvidjeli proljetne dekanatske susrete-obnove nadbiskupijski povjerenik će tijekom veljače i ožujka stupiti u kontakt s dekanom i/li dekanatskim povjerenikom i pokušati dogovoriti susret-obnovu.

Zahvalni na suradnji, iskren pozdravu Gospodinu!

 doc. dr. sc. Stanislav Šota,

 nadbiskupijski povjerenik za pastoral braka i obitelji